Document ID: 32007D0559

KOMMISSIONENS BESLUTNING
af 2. august 2007
om ændring af beslutning 2003/467/EF for så vidt angår erklæringen om, at visse administrative regioner i Polen er officielt fri for enzootisk kvægleukose
(meddelt under nummer K(2007) 3657)
(EØS-relevant tekst)
(2007/559/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag D, kapitel I, punkt E, og
ud fra følgende betragtninger:
(1)
Bilag D til direktiv 64/432/EØF foreskriver, at medlemsstater eller en del af en medlemsstat kan betragtes som officielt fri for enzootisk kvægleukose for så vidt angår kvægbesætninger, under forudsætning af at visse betingelser i direktivet er opfyldt.
(2)
Listerne over regioner i medlemsstaterne, der er erklæret fri for enzootisk kvægleukose, findes i Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (2).
(3)
Hvad angår Polen er »powiat« den primære administrative region, jf. artikel 2, stk. 2, litra p), i direktiv 64/432/EØF. I det ikke offentliggjorte bilag X/25 til Κommissionens beslutning 2005/176/EF af 1. marts 2005 om fastsættelse af kodeformen og koderne for anmeldelse af dyresygdomme i henhold til Rådets direktiv 82/894/EØF (3) er powiaty opført som en underopdeling af det administrative område »voivodship«.
(4)
Polen har nu forelagt Kommissionen dokumentation, der viser, at de relevante betingelser i direktiv 64/432/EØF er overholdt, således at visse powiaty kan betragtes som regioner i Polen, der er officielt fri for enzootisk kvægleukose.
(5)
På grundlag af den dokumentation, der er fremlagt af Polen, bør de pågældende powiaty betragtes som regioner i den pågældende medlemsstat, der er officielt fri for enzootisk kvægleukose.
(6)
Beslutning 2003/467/EF bør derfor ændres i overensstemmelse hermed.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag III til beslutning 2003/467/EF ændres som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 2. august 2007.

Labels: 18
6